lê die leë spasies nou | mnr.muller
Posted on April 28, 2008 by mnr.muller
So, toe het ek Vrydag met my baas koffie gaan drink – op sy aandrang. Hy het my geprys vir my uitmuntende werk. (Dié dat ek so lanklaas geblog het…)
En toe voel dit na die regte tyd vir my om hom te sê dat ek wil bedank. (Dalk vir ‘n rukkie halfdag-werk, maar eindelik wel bedank.)
Die probleem met die werk is dat alles heel goed gaan; ek som verslae op, skryf notules, en ek doen dit goed.
Vandaar die rede dat ek moet bedank. Dit help tog nie ek’s êrens waar dinge “goed” gaan nie. Dan raak ‘n mens oorbodig – ek is op soek na ‘n plek waar ek meer “nodig” is – waar wat ek doen, “sin” het… (of ‘n ruimte waar ek bloot kan skep en onttrek van die wêreld vir ‘n rukkie).
Hm, so what to do, what to do? What makes a life worth living?
Het die naweek weer stad toe gery en by ‘n vriendin, nog ‘n vriendin, drie oud-kollegas, my ouers en my beste pel gaan kuier. En twee goeie flieks There will be blood en Juno gekyk.
Hmf. Die norme van die samelewing walg my ook. En my vertroue in die bestaan van ‘n groter, edele “doel” is all gone.
So, buiten vir die bestaan van vriende, langnaweke en vakansies – wat doen ons hier op aarde? Moet ‘n werk/beroep jou definieer? Moet jy kwansuis ‘n bydrae maak as deel van goeie burgerskap? Moet jy ‘n derde van elke weeksdag prysgee? Moet jy smag na hoër aansien? Trots daai leer klim? Of bloot voortplant?
Gmpf. Die see is ‘n ewige eierstok. Die aarde hopies grond omgedop. Die hemel ‘n leë eierdop.
Haha, hulle sê “‘n halwe eier is beter as ‘n leë dop… maar al die halwe eiers wat nog na my kant toe gekom het, was vrot.”
Filed under Victoriastraat and tagged beroepsvoorligting, betekenis, burgerskap, sin |	11 Kommentaar
Francois M on April 29, 2008 om 5:37 nm said:
Ag, dink net hoe baie dinge die laaste 5 jaar in jou lewe verander het. Jy het nog baie 5-jaar tydperke oor, en hulle hoef geensins meer staties of finaal te wees nie. So sien jou lewe soos die cliché sê, as ‘n reis, en dan lyk dinge dalk meer arbitrêr en pret.
estelleke on April 29, 2008 om 6:45 nm said:
Ja, ‘n treinreis van hier tot daar, met stasies tussen iewers en niewers, en die trein wat êrens in die niet stilstaan, terugry om geen rede nie, en weer aangaan vorentoe. Bekyk die landskap, die mede-reisigers en maak prentjies en stories wat jy vir ons vertel.
mykopop on April 29, 2008 om 8:04 nm said:
En wat nou van die uitsig op Victoriastraat en die twee sekretaresses? Glo my, op my ouderdom wil jy nie wees op ‘n plek waar dinge nie lekker gaan nie. Ruil?
Johan Swarts on April 29, 2008 om 8:39 nm said:
Gaan kyk ‘n rockshow.
Terug pieng: weg na wakkerstroom « mnr.muller
Arthur Schopenhauer on April 30, 2008 om 9:25 vm said:
Meneer, mnrmuller, wátter norme van die samelewing walg meneer dan so?
Wil meneer ook graag spoeg in die publiek?
sonkind on April 30, 2008 om 10:52 vm said:
Ons kom almal een of ander tyd waar jy nou is, met te veel vra en te min antwoorde.
En dan gaan ons maar net weer aan. Wens ek het iets gedoen wat ek regtig van hou en waar dit REGTIG goed gaan.
Hendrik on Mei 1, 2008 om 11:13 nm said:
Kom terug skool toe, red skaak, live happily ever after.
mnr.muller on Mei 3, 2008 om 10:58 vm said:
Haha, Hendrik. Ek sou graag wou. Ek wag maar net eers vir ‘n change in management 😉
Reisiger on Mei 10, 2008 om 10:37 nm said:
Jy laat my mense dophou en glimlag
Jy leer my met woorde skryf
En dit alles bestaan uit ‘moments’ wat die reis meer as net draaglik maak.
Francois M on Junie 5, 2008 om 9:21 vm said:
Uhm, jammer vir die mors, maar ek het nou ook ‘n blog, en ek toets gou of my post link.